CELEX: 62019CB0692
Language: hr
Date: 2020-04-22 00:00:00
Title: Predmet C-692/19: Rješenje Suda (osmo vijeće) od 22. travnja 2020. (zahtjev za prethodnu odluku koji je uputio Watford Employment Tribunal – Ujedinjena Kraljevina) – B protiv Yodel Delivery Network Ltd (Prethodno pitanje – Članak 99. Poslovnika Suda – Direktiva 2003/88/EZ – Organizacija radnog vremena – Pojam „radnik” – Poduzeće za dostavu paketa – Kvalifikacija dostavljača zaposlenih na temelju ugovora o pružanju usluga – Dostavljačeva mogućnost zaposlenja podugovaratelja i istodobnog pružanja sličnih usluga trećim osobama)

31.8.2020   
            
            
               HR
            
            
               Službeni list Europske unije
            
            
               C 287/22
            
         
      Rješenje Suda (osmo vijeće) od 22. travnja 2020. (zahtjev za prethodnu odluku koji je uputio Watford Employment Tribunal – Ujedinjena Kraljevina) – B protiv Yodel Delivery Network Ltd
      (Predmet C-692/19) (1)
      
      (Prethodno pitanje - Članak 99. Poslovnika Suda - Direktiva 2003/88/EZ - Organizacija radnog vremena - Pojam „radnik” - Poduzeće za dostavu paketa - Kvalifikacija dostavljača zaposlenih na temelju ugovora o pružanju usluga - Dostavljačeva mogućnost zaposlenja podugovaratelja i istodobnog pružanja sličnih usluga trećim osobama)
      (2020/C 287/33)
      Jezik postupka: engleski
      
         Sud koji je uputio zahtjev
      
      Watford Employment Tribunal
      
         Stranke glavnog postupka
      
      
         Tužitelj: B
      
         Tuženik: Yodel Delivery Network Ltd
      
         Izreka
      
      Direktivu 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena treba tumačiti na način da joj se protivni to da zaposlenika kojega je zaposlio navodni poslodavac na temelju ugovora o pružanju usluga u kojem se određuje da se on, neovisni poduzetnik, treba smatrati „radnikom” u smislu te direktive, ako može:
      
                  —
               
               
                  angažirati podugovaratelje ili zamjene za izvršenje usluga za čije je pružanje zaposlen;
               
            
                  —
               
               
                  prihvatiti ili odbiti prihvatiti različite zadatke koje mu je ponudio navodni poslodavac, odnosno jednostrano odrediti njihov najveći broj;
               
            
                  —
               
               
                  pružati svoje usluge bilo kojoj trećoj osobi, uključujući izravne konkurente navodnog poslodavca, i
               
            
                  —
               
               
                  sam odrediti svoje radno vrijeme unutar određenih parametara, te organizirati svoje vrijeme sukladno osobnim potrebama, a ne isključivo u skladu s interesima navodnog poslodavca,
                  ako, s jedne strane, neovisnost te osobe nije fiktivna i, s druge strane, nije moguće dokazati vezu podređenosti između navedene osobe i njezinog navodnog poslodavca. Međutim, na sudu koji je uputio zahtjev je da, uzimajući u obzir sve relevantne elemente koji se odnose na tu osobu, kao i gospodarsku djelatnost koju obavlja, odredi njezin profesionalni status s obzirom na Direktivu 2003/88.
               
            
         (1)  SL C 423, 16. 12. 2019.